Uuden Musiikin Kilpailu 2025
Finaali

Kilpailun finaali järjestettiin Tampereen Nokia Areenalla 8. helmikuuta 2025. Voittaja valittiin yleisöäänestyksen ja kansainvälisten raatien yhteistuloksella, jossa yleisöäänestyksen painoarvo oli 75 prosenttia ja kansainvälisten raatien 25 prosenttia. Vuonna 2025 kansainväliset raadit olivat Alankomaat, Espanja, Kroatia, Liettua, San Marino, Sveitsi ja Viro.
Finaalin juonsivat Sanni ja Jasmin Beloued. Finaalishow’n aloitti Windows95man, joka esitteli illan artistit.
Väliaikaesityksessä kuusi aiempaa UMK-artistia esittivät uuden version kappaleesta "Shanghain valot". Kokoonpanossa olivat mukana Bess, Eini, Annika Eklund, Keira, Laura Voutilainen ja Linda Lampenius. Toinen väliaikanumero oli juontaja Sannin esittämä hittipotpuri, joka sisälsi kappaleet "Roomaan", "Prinsessoja ja astronautteja", "Mielenmaisemat", "Jacuzzi" ja "2080-luvulla". Laulun lisäksi hän soitti kappaleiden aikana erilaisia kitaroita, rumpuja, viulua ja pianoa.
Kilpailija Goldielocks oli sairastunut kurkunpääntulehduksen, jonka takia hän ei voinut laulaa kilpailussa eikä puhua lehdistötilaisuudessa. Kilpailussa Goldielocks suoritti esityksensä livenä, mutta ääni tuli nauhalta. Nauhassa käytettiin Goldielocksin muokkaamatonta live-laulua, joka oltiin saatu edellisen päivän harjoituksista.
Kilpailun voitti yhteensä 430 pisteellä ennakkosuosikki Erika Vikman. Toiselle sijalle tuli Goldielocks 303 pisteellä. Nelli Matula ja Viivi päätyivät tasapisteisiin, kumpikin keräten 138 pistettä. Viivi sijoittui kuitenkin kolmanneksi ja Nelli neljänneksi, koska yleisöpisteet ratkaisivat sijoituksen. Viidenneksi sijoittui Neea River 84 pisteellä ja kuudenneksi Costee 83 pisteellä.
UMK25-lähetystä katsoi keskimäärin 1,48 miljoonaa katsojaa, mikä oli UMK:n kaikkien aikojen ennätys. Ääniä annettiin 342 543 kappaletta, joista 274 004 tuli Yle-sovelluksen kautta. Puhelimitse ja tekstiviestitse annettiin 68 539 ääntä.
| Nro | Artisti | Kappale | Raadin pisteet | Yleisöäänet> Äänet | Yleisöäänet> Prosenttia | Yleisöäänet> Pisteet | Yhteensä | Sija |
| --- | --- | --- | --- | --- | --- | --- | --- | --- |
| 1 | Costee | ”Sekaisin” | 40 | 16 700 | 4,9 % | 43 | 83 | 6. |
| 2 | Neea River | ”Nightmares” | 24 | 23 302 | 6,8 % | 60 | 84 | 5. |
| 3 | Goldielocks | ”Made of” | 74 | 88 937 | 26,0 % | 229 | 303 | 2. |
| 4 | Viivi | ”Aina” | 38 | 38 837 | 11,3 % | 100 | 138 | 3. |
| 5 | Nelli Matula | ”Hitaammin hautaan” | 50 | 34 177 | 10,0 % | 88 | 138 | 4. |
| 6 | Erika Vikman | ”Ich komme” | 68 | 140 590 | 41,0 % | 362 | 430 | 1. |
| Kansainvälisten raatien antamat pisteet> Nro | Kansainvälisten raatien antamat pisteet> Kappale | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet>  | Kansainvälisten raatien antamat pisteet> Yhteensä |
| --- | --- | --- | --- | --- | --- | --- | --- | --- | --- |

| 1 | Sekaisin | 6 | 10 | 6 | 4 | 6 | 6 | 2 | 40 |
| 2 | Nightmares | 8 | 4 | 2 | 2 | 2 | 2 | 4 | 24 |
| 3 | Made Of | 10 | 12 | 12 | 10 | 12 | 10 | 8 | 74 |
| 4 | Aina | 2 | 8 | 4 | 6 | 4 | 4 | 10 | 38 |
| 5 | Hitaammin hautaan | 4 | 2 | 10 | 12 | 8 | 8 | 6 | 50 |
| 6 | Ich komme | 12 | 6 | 8 | 8 | 10 | 12 | 12 | 68 |
Kansainvälisten raatien pisteiden antajat
  – Baby Lasagna   – Jesse Wijnans   – Silvester Belt   – Alessandra Busignani   – Luis Mesa   – Tommy Cash   – Mélanie Freymond 
1 2  Pisteiden tasatilanteessa yleisöäänet ratkaisevat sijoituksen, minkä vuoksi Viivi sijoittui kolmanneksi ja Nelli neljänneksi.